Държавен вестник, бр. 43, 2009 г., стр. 29

БРОЙ  43 	
Д Ъ Р Ж А В Е Н  В Е С Т Н И К 	
СТР.  29  
– Федералната служба по финансов мони­
торинг;
– Генералната прокуратура на Руската фе­
дерация.
(2) Компетентните органи на страните се 
свързват и взаимодействат помежду си непо­
средствено по въпроси, свързани с реализацията 
на това споразумение.
(3) В случай на промяна в списъка на 
компетентните органи на която и да е страна 
дадената страна незабавно уведомява за това 
другата страна по дипломатически път.
Член 4
Изпълнение на молби
(1) Предоставяне на информация или оказ­
ване на съдействие в рамките на това спора­
зумение се осъществяват въз основа на молба 
или по инициатива на една от страните.
(2) Молбата за предоставяне на информация 
се изготвя на езика на замолената страна и 
следва да съдържа:
1. наименование на молещия компетентен 
орган;
2. наименование на замоления компетентен 
орган;
3. предмет на молбата;
4. цел на молбата;
5. всякаква друга информация, която може 
да допринесе за изпълнението на молбата.
(3) Молбите за предоставяне на информация 
или оказване на съдействие се изпълняват от 
компетентните органи на замолената страна 
във възможно кратки срокове. Замоленият 
компетентен орган може да поиска допълни­
телна информация, ако това е необходимо за 
изпълнението на молбата.
(4) В случай че изпълнението на молбата е 
невъзможно в поставените срокове, замоленият 
компетентен орган информира за това молещия 
компетентен орган, като посочва причините за 
забавянето на изпълнението на молбата.
(5) Ако изпълнението на молбата не е от 
компетентността на замоления орган, послед­
ният незабавно я предава на съответния компе­
тентен орган на своята държава и информира 
за това молещия орган.
(6) Разходите, свързани с изпълнението на 
разпоредбите на този член на територията на 
държавата на замолената страна, са за сметка 
на нейния компетентен орган.
(7) Изпълнението на молбата може да бъде 
отказано, ако замолената страна счита, че ней­
ното изпълнение може да накърни суверенитета 
или сигурността, или противоречи на основите 
на правовата система или на важни интереси 
на нейната държава.
(8) Замоленият компетентен орган спазва 
онази степен на поверителност, която моле­
щият компетентен орган на другата страна е 
определил за предаваната информация.
Член 5
Особени форми на сътрудничество в борбата 
с тероризма
Компетентните органи на страните при осъ­
ществяване на сътрудничеството в съответствие с 
ал. 1, т. 1 по чл. 1 от това споразумение обменят 
информация и резултати от разследването от­
носно планирани или извършвани терористични 
актове в частта, отнасяща се до методите на 
действия на лицата, извършващи такива прес­
тъпления, каналите за финансиране на теро­
ристична дейност, терористични организации. 
Член 6
Особени форми на сътрудничество в борбата 
с организираната престъпност
Компетентните органи на страните при 
осъществяване на сътрудничеството по т. 1 на 
чл. 1 на това споразумение обменят информа­
ция относно лица, участващи в извършването 
на тежки престъпления, особено в състава на 
организираните престъпни групи, за връзките 
между лицата, извършили престъпление, както 
и информация относно организираните прес­
тъпни групи, извършващи престъпна дейност, 
тяхната структура, за типичното поведение и 
методите на извършване на престъпления, за 
новите форми на извършване на престъпления 
от транснационален характер.
Член 7
Особени форми на сътрудничество в борбата 
с незаконния трафик на наркотици, техните 
аналози и прекурсори
(1) Компетентните органи на страните в 
съответствие с ал. 1, т. 5 на чл. 1 на това спо­
разумение осъществяват сътрудничеството в 
следните форми:
1. взаимодействие и обмен на информация 
по въпросите за контрол на разпространение­
то на наркотици, както и противодействие на 
техния незаконен трафик;
2. взаимодействие по въпросите за орга­
низиране и провеждане на профилактика на 
незаконното използване и трафик на наркотици;
3. провеждане на съвместни научни изслед­
вания, представляващи взаимен интерес, по 
проблемите на борбата с незаконния трафик 
на наркотици;
4. обмен на информация относно новите 
видове наркотици, появили се при незаконния 
трафик, технологиите на тяхното изготвяне и 
използване.
(2) Страните приемат в рамките на нацио­
налното законодателство съответно да използват 
на реципрочна основа договорения метод на 
контролираната доставка на наркотици, техните 
аналози и прекурсори с цел разкриването на 
лица, участващи в незаконния трафик на тези 
вещества, и тяхното наказателно преследване.